NARIADENIE KOMISIE (ES) č. 1335/2004
z 20. júla 2004,
ktorým sa určuje, do akej miery možno vyhovieť žiadostiam o udelenie dovozných licencií na mesiac júl 2004 na teľatá s maximálnou hmotnosťou 80 kg v rámci colnej kvóty ustanovenej v nariadení (ES) č. 1201/2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1)
so zreteľom na nariadenie Komisie (ES) č. 1201/2004 z 29. júna 2004, ktorým sa otvára colná kvóta a stanovuje spravovanie cólnej kvóty na teľatá s maximálnou hmotnosťou 80 kilogramov, pôvodom z Bulharska alebo Rumunska (od 1. júla 2004 do 30. júna 2005) (2), a najmä na jeho článok 4 ods. 2,
keďže:
(1)
Článok 1 ods. 3 písm a) nariadenia (ES) č. 1201/2004 ustanovil počet kusov živého hovädzieho dobytka pôvodom z Bulharska alebo Rumunska s maximálnou hmotnosťou 80 kg, na ktorý sa vzťahuje kód KN 0102 90 05, ktoré možno dovážať za zvláštnych podmienok v období od 1. júla do 31. decembra 2004.
(2)
Množstvá, pre ktoré boli podané žiadosti o udelenie dovozných licencií na mesiac júl 2004, presahujú dostupné množstvá. V zmysle článku 4 ods. 2 nariadenia (ES) č. 1201/2004 je preto potrebné stanoviť jednotný percentuálny podiel na zníženie žiadaných množstiev,
PRIJALA TOTO NARIADENIE:
Článok 1
Každej žiadosti o udelenie dovozných licencií, podanej v zmysle článku 3 ods. 3 nariadenia (ES) č. 1201/2004, sa vyhovie v rozsahu 3,7965 % žiadaného množstva.
Článok 2
Toto nariadenie nadobúda účinnosť 21. júla 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. júla 2004